《早朝行宫奉呈诸同舍》
宋代·刘才邵

龙山西转浙江横，宝势岧峣切太清。照海晓光来阙角，穿花宫太带潮声。

风生剑佩班初上，雾歇旌旗色更明。共说中兴似光武，南都赋合继东京。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。